**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 23 /11/2022**

**Αριθ. Πρωτ. : 20926**

**ΑΠΟΣΠΑΣΜΑ**

# Από το πρακτικό της αριθμ. 37ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 338**

**Συγκρότηση και ορισμός μελών «Επιτροπής Διερεύνησης Τιμών», για την σύνταξη ενδεικτικών προϋπολογισμών, στο πλαίσιο της πρόσκλησης 08\_ΕΠΑΝΕΚ, Α/Α ΟΠΣ ΕΣΠΑ: 6039, «Ψηφιακός Μετασχηματισμός ΟΤΑ».**

Στη Λιβαδειά σήμερα 18η Νοεμβρίου 2022 ημέρα Παρασκευή και ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 20430/14-11-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα οκτώ (8), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλεγκας Ιωάννης 1.Πούλος Ευάγγελος

2.Αποστόλου Ιωάννης (αν/κό μέλος κ. Μητά Αλέξανδρου) Αν και είχε νόμιμα προσκληθεί

3.Νταντούμη Ιωάννα (αν/κό μέλος κ. Kαλογρηά Αθανασίου)

4.Σαγιάννης Μιχαήλ

5.Μερτζάνης Κωσταντίνος

6.Καπλάνης Κωνσταντίνος

7.Μπράλιος Νικόλαος

8.Τουμαράς Βασίλειος (αν/κό μέλος κ. Καραμάνη Δημητρίου)

Ο Πρόεδρος της Οικονομικής Επιτροπής εισηγούμενος το 10ο θέμα της ημερήσιας διάταξης έθεσε υπόψη των μελών το με αριθ. πρωτ. 20671/17-11-2022 έγγραφο του Αυτοτελούς Τμήματος Προγραμματισμού , Πληροφορικής και Διαφάνειας του Δήμου Λεβαδέων , στο οποίο αναφέρονται τα παρακάτω:

***Έχοντας υπόψη:***

***1.*** *Τις διατάξεις :*

***α)*** *του Ν. 2690/1999 (Φ.Ε.Κ. 45/τ. Α΄/ 09-03-1999)* ***«****Κύρωση του Κώδικα Διοικητικής Διαδικασίας και άλλες διατάξεις», όπως τροποποιήθηκε και ισχύει.*

***β)*** *του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Φ.Ε.Κ. 87/τ.Α΄/ 07-06/2010), όπως τροποποιήθηκε και ισχύει.*

***γ)*** *του Ν.3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο – Πρόγραμμα Διαύγεια και άλλες διατάξεις» (ΦΕΚ 112/Α/2010), όπως τροποποιήθηκε και ισχύει.*

***δ)*** *του Ν.4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις» (ΦΕΚ Α’ 143/28-06-2014), όπως τροποποιήθηκε και ισχύει*

***ε)*** *του Ν.4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)», (ΦΕΚ 147/τ.Α΄/08-08-2016) και ειδικότερα του άρθρου 221 (παρ. 3 - 5), όπως ισχύει.*

***στ)*** *του Ν. 4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας – Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α., Πρόγραμμα ΚΛΕΙΣΘΕΝΗΣ Ι», (Φ.Ε.Κ. 133/τ.Α΄/19-07-2018), όπως ισχύει.*

***ζ)*** *των άρθρων 2-4 και 7-8 του Ν. 4674/2020 «Στρατηγική αναπτυξιακή προοπτική των Οργανισμών Τοπικής Αυτοδιοίκησης, ρύθμιση ζητημάτων αρμοδιότητας Υπουργείου Εσωτερικών και άλλες διατάξεις» (Φ.Ε.Κ. 53/τ.Α΄/11.03.2020), όπως ισχύουν.*

***2.*** *Την υπ’ αριθμ. Πρωτ. 1084/29-06-2022 ΑΔΑ (9ΛΣΨ46ΜΠΥΓ-3ΣΩ) Πρόσκληση με κωδικό 08\_ΕΠΑΝΕΚ, Α/Α ΟΠΣ ΕΣΠΑ: 6039, με τίτλο «Ψηφιακός Μετασχηματισμός των ΟΤΑ», του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία», με Άξονα Προτεραιότητας «03Σ: Ανάπτυξη μηχανισμών στήριξης της επιχειρηματικότητας (Στερεά Ελλάδα, Νότιο Αιγαίο)», που συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ), όπως τροποποιήθηκε με την υπ’ αριθμ. Πρωτ. 1296/1-08-2022 ΑΔΑ (98Τ546ΜΠΥΓ-ΦΔ6) 1η τροποποίησή της, και ισχύει, με καταληκτική ημερομηνία υποβολής προτάσεων την 30η Νοεμβρίου 2022.*

***ΙΣΤΟΡΙΚΟ***

*Ο Δήμος Λεβαδέων, προτίθεται να υποβάλλει πρόταση στο πλαίσιο της ανωτέρω Πρόσκλησης με κωδικό 08\_ΕΠΑΝΕΚ, Α/Α ΟΠΣ ΕΣΠΑ: 6039, με τίτλο «Ψηφιακός Μετασχηματισμός των ΟΤΑ», ως δυνητικός της δικαιούχος. Σύμφωνα με την Πρόσκληση, είναι απαραίτητο να συγκροτηθεί Επιτροπή Διερεύνησης Τιμών για την πραγματοποίηση έρευνας αγοράς και σχετική τεκμηρίωση του προϋπολογισμού της πρότασης του Δήμου, προκειμένου το Αίτημα υποβολής να είναι σύμφωνο με τις απαιτήσεις της επιλεξιμότητας της Πρόσκλησης. Έργο της επιτροπής αποτελεί η διερεύνηση των τιμών, προκειμένου να προκύψει η απαιτούμενη από την πρόσκληση, τεκμηρίωση του προϋπολογισμού των Δράσεων ψηφιακού μετασχηματισμού του Δήμου και να συντάξει σχετικό Πρακτικό.*

*Κατόπιν των ανωτέρω, Εισηγούμαι:*

***α)*** *Τη συγκρότηση της Επιτροπής Διερεύνησης Τιμών στο πλαίσιο της πρόσκλησης 08\_ΕΠΑΝΕΚ, Α/Α ΟΠΣ ΕΣΠΑ: 6039, «Ψηφιακός Μετασχηματισμός ΟΤΑ», με την παρακάτω σύνθεση:*

1. *Σφυρής Κωνσταντίνος, ΠΕ Πληροφορικής,* ***ως Πρόεδρο*** *της Επιτροπής*
2. *Σταματάκης Ανδρέας, ΠΕ Διοικητικού,* ***ως μέλος*** *της Επιτροπής*
3. *Γολεμάτη Γαρυφαλλιά, ΠΕ Διοικητικού – Οικονομικού,* ***ως μέλος*** *της Επιτροπής*

***β)*** *Τον ορισμό του Λεβέντη Δημήτριου, ΤΕ Διοικητικού – Οικονομικού,* ***ως Γραμματέα,*** *της ως άνω Επιτροπής, για την τήρηση των πρακτικών της.*

**Η Οικονομική Επιτροπή λαμβάνοντας υπόψη:**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

-Την με υπ’ αριθμ. Πρωτ. 1084/29-06-2022, ΑΔΑ (9ΛΣΨ46ΜΠΥΓ-3ΣΩ) Πρόσκληση με κωδικό 08\_ΕΠΑΝΕΚ, Α/Α ΟΠΣ ΕΣΠΑ: 6039 και τίτλο Ψηφιακός Μετασχηματισμός των ΟΤΑ»,

-Το υπ΄ αρ. πρωτ. 20671/17-11-2022 έγγραφο του Αυτοτελούς Τμήματος Προγραμματισμού , Πληροφορικής και Διαφάνειας του Δήμου Λεβαδέων που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**α)** Συγκροτεί την Επιτροπή Διερεύνησης Τιμών στο πλαίσιο της πρόσκλησης 08\_ΕΠΑΝΕΚ, Α/Α ΟΠΣ ΕΣΠΑ: 6039, «Ψηφιακός Μετασχηματισμός ΟΤΑ», ως παρακάτω :

1. Σφυρή Κωνσταντίνο - ΠΕ Πληροφορικής **ως Πρόεδρο** της Επιτροπής
2. Σταματάκη Ανδρέα - ΠΕ Διοικητικού  **ως μέλος** της Επιτροπής
3. Γολεμάτη Γαρυφαλλιά - ΠΕ Διοικητικού – Οικονομικού **ως μέλος** της Επιτροπής

**β)**Ορίζει τον Λεβέντη Δημήτριο - ΤΕ Διοικητικού – Οικονομικού **ως Γραμματέα**  της ως άνω Επιτροπής, για την τήρηση των πρακτικών της.

**Η παρούσα απόφαση πήρε αριθμό 338/2022.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΤΑ ΜΕΛΗ

1.Αποστόλου Ιωάννης

2 Νταντούμη Ιωάννα

3.Σαγιάννης Μιχαήλ

4. Μερτζάνης Κωσταντίνος

5.Καπλάνης Κωσταντίνος

6.Μπράλιος Νικόλαος ΠΙΣΤΟ ΑΠΟΣΠΑΣΜΑ

7.Τουμαράς Βασίλειος Λιβαδειά 23 -11-2022

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣΛΕΒΑΔΕΩΝ